《赣州夜发谢孝廉同作》
清代·苏廷魁

征路看牛女，推篷薄醉时。微风添水韵，新月弄秋姿。

不寐青山对，含情白鹭知。玄晖多逸兴，隐雾若为期。

作者简介：（?—1878）广东高要人，字赓堂。道光十五年进士，授编修，迁御史。因灾异上疏数千言，请罢黜枢臣穆彰阿，并下罪己诏，开直谏之路。宣宗嘉其切直。迁给事中。同治初，以中外大臣荐，授河南开归陈许道，历布政使，擢河东总督。